kardosdrur/scandi-wiki huggingface dataset:
Jag Panzer

Jag Panzer er et power metal-band fra USA, som blev dannet i 1981.

Medlemmer

Nuværende medlemmer 
 Harry "The Tyrant" Conklin -Vokal
 Mark Briody – Rytmeguitar, keyboard
 Christian Lasegue – lead/rytmeguitar
 John Tetley – Bas, vokal
 Rikard Stjernquist – Trommer

Tidligere medlemmer 
 Chris Broderick – Lead guitar, keyboard
 Daniel J. Conca – Vokal
 Bob Parduba – Vokal
 Joey Tafolla – Lead/rytmeguitar
 Chris Kostka – Lead/rytmeguitars
 Rick Hilyard – Trommer

Diskografi 
 1984: Ample Destruction
 1994: Dissident Alliance
 1997: The Fourth Judgement
 1998: The Age of Mastery
 2000: Thane to the Throne
 2001: Mechanized Warfare
 2003: Decade of the Nail Spiked Bat
 2004: Chain of Command
 2004: Casting the Stones
 2011: The Scourge Of The Light

Eksterne henvisninger 
 Jag Panzers Officielle hjemmeside 

Musikgrupper fra USA
Power metal-grupper
Musikgrupper fra 1981
Eric Rylberg

Eric Søe Rylberg (født Weldum 8. januar 1957 i Randers) er en dansk erhvervsleder.

Rylberg blev cand.oecon. fra Aarhus Universitet i 1981, og supplerede i 1985 med en HD i regnskabsvæsen og i 1993 med en mastergrad i Business Administration. 

I 1981 blev han ansat som konsulent i LEC. I 1983 blev han direktionssekretær, senere edb-chef og senere økonomi- og produktionsdirektør i Ascan Scandia, og i 1988 økonomidirektør i KEW Industri. To år senere blev han koncerndirektør i Incentive A/S, og i 1996 administrerende direktør for Jacob Holm & Sønner.

Han kom til ISS i 1997 som finansdirektør, avancerede til vicekoncernchef allerede to år efter, og blev 15. august 2000 udnævnt til koncernchef. I 2006 forlod han ISS til fordel for en stilling som direktør i ejendomsselskabet Keops. Her stoppede han i oktober 2007.

Rylberg var direktør i Saxo Bank fra 2008 til 2012. I 2013 blev han udnævnt adm. direktør for IS (det tidl. Institut for Selskabsledelse) hvor han også er bestyrelsesmedlem. Eric var inden da bestyrelsesformand i IS fra 2012 til 2013.

Bankdirektører fra Danmark
Erhvervsfolk fra Danmark
Personer fra Randers
Personer i Kraks Blå Bog
Eva Nejstgaard

Eva Nejstgaard (født 11. november 1941, død 13. april 2023) var borgmester i Allerød Kommune i perioden 1. januar 1994 – 30. november 2008, valgt for Det Konservative Folkeparti.

Nejstgaard, der var uddannet sygeplejerske, sad i Allerød Byråd i perioden  januar 1982 - december 2009. Hun var borgmester fra januar 1994 til november 2008. Fra 1998-2001 var hun desuden medlem af Frederiksborg Amtsråd.

Landspolitisk markerede hun sig som en af de konservative, der forud for folketingsvalget i 2007 luftede muligheden for, at Konservative ikke deltog i regeringen efter valget.

Eva Nejstgaard stoppede som borgmester 30. november 2008. Hvor hun blev afløst af Erik Lund på posten.

Kilder 

Tidligere borgmestre fra Danmark 
Borgmestre i Allerød 
Borgmestre fra Det Konservative Folkeparti
Hélder Cabral

Hélder José Vaz Cabral er en portugisisk fodboldspiller, der spiller for den græske fodboldklub APOEL.

Profil 
Hélder Cabral indledte den professionelle karriere i den portugisiske traditionsklub Vitória Sport Clube, der spiller i den portugisiske BWIN Liga. Her spillede han i to perioder i årene mellem 2002 og 2006 uden at opnå et egentligt gennembrud. 

I 2007 skiftede Cabral til Estrela da Amadora, der også spiller i den bedste portugisiske række. Her opnåede han førstevalg på venstre backen i 07/08 sæsonen, men ikke desto mindre valgte Cabral i sommeren 2008 at søge nye udfordringer og skrev derfor under på en tre-årig kontrakt med Vejle Boldklub fra Danmark.

Tiden i Vejle Boldklub blev ikke en succes for Cabral og i 2009 skiftede han tilbage til portugisisk fodbold, hvor han spiller for Academica i den bedste række.

Kilder 
 Profil zerozero.pt
 Vejle Boldklub online 

Fodboldspillere fra Portugal
Fodboldspillere fra Vejle Boldklub
Fodboldspillere fra APOEL Nicosia FC
The Fox and the Hound

The Fox and the Hound er en bog af den amerikanske forfatter Daniel P. Mannix. Den blev første gang udgivet i 1967, og fortæller historien on en rød ræv ved navn Mikkel og en hund ved navn Mads. Bogen blev illustreret af John Schoenherr.

Film

1981-versionen 

Bogen blev udgivet som en tegnefilm af Walt Disney Productions i 1981.

2006-efterfølgeren 

Dette er efterfølgeren til filmen fra 1981, udgivet direkte på video af DisneyToon Studios.

Referencer 

Litteratur i 1967
Romaner fra USA
C.F. Estrela da Amadora

Clube de Futebol Estrela da Amadora er en portugisisk fodboldklub, der geografisk hører til i Amadora nordvest for Lissabon. 

Klubben største triumf kom i 1990, da man vandt den portugisiske pokalturnering, men ellers har Amadora ført en tilværelse som den bløde mellemvare i portugisisk fodbold.

Klubbens bedste placering i den potugisiske SuperLiga kom i 1998, hvor man endte som nummer syv. I 1990 nåede klubben desuden til 2. runde i UEFA Cup Winners Cup.

Kilde

 www.wikipedia.org

Amadora, C.F. Estrela da
Etableret i 1932
Amadora
Picture Perfect

Picture Perfect er et romantisk komediedrama fra 1997, hvor de medvirkende er Jennifer Aniston, Jay Mohr, Kevin Bacon, Illeana Douglas, Olympia Dukakis og Anne Twomey.

Handling 

Kate (Jennifer Aniston) kæmper for sit arbejde på et reklamebureau i New York, hvor lige meget, hvor meget hun syntes hun gør, så bevæger hun sig bare ikke opad i systemet. Da chancen for en forfremmelse pludselig melder sig, og hun tror hun får den, forsvinder den igen, fordi hendes chefer ikke synes, at hun "ikke er stabil nok". Som bevis for at hun faktisk er "stabil nok", opfinder Kates ven en historie, om at Kate faktisk er forlovet med en fyr, som hedder Nick (Jay Mohr) og bor i Massachusetts, hvor han arbejder som videomand til bryllupper, og med hvem Kate fik taget hendes billede med under en vens bryllup.

Alt går tilsyneladende godt for Kate. Hun får endda opmærksomhed, fra den kollega, som hun ønskede det allermest fra, men alt dette går pludselig galt, og gør at Kate bliver tvunget til at bringe hendes såkaldte forlovede Nick med til middag hos Kates boss, efter at Nick har reddet en lille pige fra en ildebrand og ender op i nyhederne, for ikke at glemme, at han bliver nævnt på samtlige forsider. Kate spørger derfor Nick, om han ikke kunne dumme sig og "slå op" med hende. Nick vil faktisk ikke dette, men gør det alligevel for Kates skyld. 

Men da Kate så indser, hvor god Nick er over for hende, indser hun også at han er den rette for hende. Filmen ender med at Kate spørger Nick, om han vil med på date med hende, og de kysser hinanden i kirken, hvor Nick skulle optage en bryllupsvideo.

Skuespillere 
 Jennifer Aniston – Kate Mosley
 Jay Mohr – Nick
 Kevin Bacon – Sam Mayfair
 Olympia Dukakis – Rita Mosley
 Illeana Douglas – Darcy O'Neil
 Kevin Dunn – Mr. Mercer
 Anne Twomey – Sela

Eksterne links 
 

Amerikanske film fra 1997
Romantiske komediefilm fra USA
Niclas Engelin

Niclas Engelin (født 27. december 1972) er en svensk guitarist og sangskriver i industrial metal-bandet Engel fra Göteborg, Sverige. Han var med til at danne bandet i 2002, og spiller sammen med guitaristen Marcus Sunesson, sangeren Magnus "Mangan" Klavborn, bassisten Mikael Håkansson og trommeslageren Daniel "Mojjo" Moilanen.

Engelin har tidligere spillet i bandet Passenger, Gardenian og Saracazm. Han har også spillet med In Flames, men valgte at forlade dem igen i 1998.

Diskografi 
 Sarcazm – Breath, Shit, Excist... 1993 (Deathside Records)
 Gardenian – Two Feet Stand 1997 (Listenable Records)
 Gardenian – Soulburner 1999 (Nuclear Blast)
 Gardenian – Sindustries 2000 (Nuclear Blast)
 Engel – Absolute Design 2007 (Steamhammer/SPV)

Eksterne henvisninger 

 Engels officielle hjemmeside
 
 Engel på Encyclopaedia Metallum 

Guitarister fra Sverige
Heavy metal-musikere fra Sverige
Personer fra Göteborg
PH-lampe

PH-lamper kaldes de lamper, som blev designet af den danske arkitekt Poul Henningsen. Fælles for mange af dem er, at de har mange skærme, typisk mellem 3 og 8. Skærmsystemet er udarbejdet ud fra matematiske beregninger af, hvordan lyset reflekteres. Skærmene er typisk lavet af metal eller hvidt (evt. farvet) glas.

PH lamper produceres af Louis Poulsen, som har rettighederne til dem i Danmark.

Se også 
 Dansk design

Møbler fra Danmark
Lamper
Kulturkanonen
Augusta af Sachsen-Gotha

Augusta af Sachsen-Gotha (født 30. november 1719, død 8. februar 1772), datter af hertug Frederik 2. af Sachsen-Gotha-Altenburg (1676-1732) og dennes hustru, Magdalena Augusta af Anhalt-Zerbst (1676-1740).

Augusta blev via ægteskab med Frederik Ludvig af Wales i 1736, prinsesse af Wales. Efter hendes mands død i 1751 bar hun titlen enkeprinsesse af Wales. Kun tre prinsesser har båret denne titel, og dermed have måtte se den forventede dronningeværdighed gå deres næser forbi.

Augusta var moder til bl.a. George 3. af Storbritannien og den danske dronning, Caroline Mathilde. 

Enkeprinsessen døde præcis en måned efter at hendes datter var blevet arresteret på Christiansborg den 8. januar 1772. Da moderen døde var Caroline Matilde fængslet på Kronborg.

Ægteskab og børn 
Augusta blev gift i 1736 på St. James's Palace i London med den britiske tronfølger fyrst Frederik Ludvig af Wales, søn af kong Georg 2. af Storbritannien. I ægteskabet blev der født ni børn, herunder:
 Augusta af Storbritannien, født 1737, død 1813, gift med hertug Karl Vilhelm Ferdinand af Braunschweig-Wolfenbüttel
 Georg 3. af Storbritannien, født 1738, død 1820. Fra 1760 konge af Storbritannien og Irland samt kurfyrste af Hannover. Konge af Hannover fra 1814.
 Caroline Mathilde af Storbritannien, født 1751, død 1775, gift med kong Christian 7. af Danmark-Norge.

Kongelige fra Tyskland
Ernestinske linje af Huset Wettin
Hertuginder af Edinburgh
Motion In The Ocean

Motion In The Ocean er det 3. studiealbum fra det engelske Pop Rock band McFly

Sange 

 We Are The Young
 Star Girl
 Please, Please
 Sorry's Not Good Enough
 Bubblewrap
 Transylvania
 Lonely
 Don't Stop Me Now (kun special udgave)
 Little Joanna
 Friday Night
 Walk In The Sun
 Home Is Where The Heart Is
 Baby's Coming Back

Singler 

 Don't Stop Me Now/Please, Please (udgivet 17. Juli 2006)
 Star Girl (udgivet 23 Oktober 2006)
 Sorry's Not Good Enough/Friday Night (udgivet 18. December 2006)
 Baby's Coming Back/Transylvania (udgivet 7. Maj 2007)

Album fra 2006
McFly-album
Nikolaus Harnoncourt

Nikolaus Harnoncourt (Johann Nicolaus Graf de la Fontaine und d’Harnoncourt-Unverzagt; født 6. december 1929 i Berlin, død 5. marts 2016 i Wien) var en østrigsk dirigent og cellist, som voksede op i Graz i Steiermark.

Historie 
Harnoncourt fik sin musikalske uddannelse i Wien og var ansat som cellist ved Wiener Symphoniker 1952–69. Samtidigt dannede han sammen med sin hustru Alice, som var en fremragende violinist, ensemblet Concentus Musicus Wien, der havde til formål at fremføre musik fra middelalder, renæssance og barok så tidskorrekt som muligt med anvendelse af originalinstrumenter.

I 1971 begyndte Nikolaus Harnoncourt med Gustav Leonhardt at indspille alle Johann Sebastian Bachs kantater. Projektet blev afsluttet i 1990.

Harnoncourt opførte musikværker med en række forskellige orkestre, som benyttede moderne instrumenter, men han havde fortsat øje for instrumenternes autenticitet. Ud over hans store anerkendelse inden for barokmusik havde han også vundet anseelse inden for wieneroperetten.

I 1972–92 underviste Harnoncourt i direktion og historiske instrumenter ved Mozarteum i Salzburg.

Harnoncourt modtog Léonie Sonnings Musikpris i 1993.

Eksterne henvisninger 

 Nikolaus Harnoncourt officielle hjemmeside 
 Nikolaus Harnoncourt på Sony BMG Masterworks

Dirigenter fra Østrig
Grever fra Østrig
Personer fra Berlin
Østrigere i 1900-tallet
Østrigere i 2000-tallet
Modtagere af Léonie Sonnings musikpris
Wonderland

Wonderland er det andet studiealbum fra det engelske poprock-band McFly. Det udkom i 2005. Det blev udgivet i England den 29. august 2005 og var en succes. Den blev fik platin da de havde solgt over 300.000 eksemplarer i Storbritannien.

Sange

Eksterne henvisninger 
McFly webside 

Album fra 2005
McFly-album
Mimi Gade

Mimi Gade (Rasmine Hansen Mikkelsen; 12. september 1876 – 15. september 1950) var en dansk skuespillerinde. Hun optrådte på forskellige teatre, bl.a. Dagmarteatret. Derudover medvirkede hun i to stumfilm; Indianer-Bruden (ubekendt instruktør, 1915) og Liebe macht blind (instruktør Axel Breidah).

Mimi Gade var datter af gårdejer Hans Mikkelsen og Anna Marie Hansen. Hun blev gift den 29. august 1908 i Oslo, med den danske komponist Jacob Gade (1879-1963). Mimi Gade døde den 15. september 1950 og ligger begravet på Assens Kirkegård.

Eksterne henvisninger 
 

Skuespillere fra Danmark
Stumfilmskuespillere fra Danmark
Ferdinand Albrecht 2. af Braunschweig-Wolfenbüttel

Ferdinand Albrecht 2. (født 29. maj 1680 i Bevern, død 2. september 1735 i Salzdahlum) var fyrste af Braunschweig-Wolfenbüttel-Bevern og hertug af Braunschweig-Lüneburg.

Han var den fjerde søn af hertug Ferdinand Albrecht 1. af Braunschweig-Lüneburg. Kort før sin død arvede Ferdinand Albert 2. hele fyrstedømmet Braunschweig-Wolfenbüttel fra sin fætter, Ludvig Rudolph. Derfor overdrog han Bevern til sin bror Ernst Ferdinand.

Hertugen var først og fremmest en krigens mand, han kæmpede i mange slag ved Den Hellige Romerske Kejser, Leopold 1.'s side. I 1704 blev han kejserens adjudant, i 1707 generalmajor, i 1711 generalløjtnant, i 1723 feltmarskal og i 1733 blev han generalfeltmarskal.

Ferdinand Albrecht var fader til Frederik 5.'s anden dronning, Juliane Marie og til Ferdinand af Braunschweig-Wolfenbüttel.

Kilder 

Huset Welf
Hertuger af Braunschweig
Rigsgeneraler fra Det tysk-romerske Rige
Tyskere i 1700-tallet
Riddere af Dannebrog (1671-1808)
Patriot (amerikanske revolution)

Patrioter (også kendt som partisaner eller oprørere) var britiske kolonister som gjorde oprør mod det britiske monarki under den amerikanske uafhængighedskrig og etablerede staterne som blev Amerikas Forenede Stater. Patriotene udviklede og brugte den politiske filosofi "republikanisme" og var også påvirket af John Locke og det engelske landsparti. De blev også kaldt whiger, kongresmænd eller, på grund af deres loyalitet til det nye Amerikas forenede stater, bare amerikanere.

Som gruppe bestod patrioterne af vidt forskellige politiske synspunkter og sociale positioner, fra college-studenter som Alexander Hamilton og gartnere som Thomas Jefferson til gemene bønder som Daniel Shays. Deres modstandere blandt kolonistene var loyalisterne som forblev loyale til den britiske krone. Loyalisterne fordømte sine modstandere med betegnelsen "forræder".

Mange patrioter var aktive før 1775 i grupper som Sons of Liberty. De mest prominente ledere af patrioterne bliver den dag i dag kaldt Founding Fathers of the United States ("USA's landsfædre") af amerikanere.

Den amerikanske uafhængighedskrig
Loyalist (amerikanske revolution)

Loyalister var britiske kolonister i Nordamerika som forblev loyale over for den britiske krone under Den amerikanske uafhængighedskrig. De blev også kaldt torier, kongens mænd eller royalister. Da loyalisterne som forlod landet og slog sig ned i Canada kaldte de sig United Empire Loyalists. Deres kolonielle modstandere som støttede den amerikanske revolution, blev kaldt patrioter, whiger, kongresmænd eller, på grund af deres loyalitet til det nye Amerikas Forenede Stater, bare amerikanere.

Den amerikanske uafhængighedskrig
Friedrich Cerha

Friedrich Cerha (født 17. februar 1926 i Wien, død 14. februar 2023) var en østrigsk komponist og dirigent.

Cerha fik sin uddannelse på Wiener Musikakademie og Wien Universitet. I 1958 dannede han sammen Kurt Schwetsik ensemblet "die Reihe", der spillede en stor rolle i udbredelse af nutidig musik i Østrig. Udover sine egne kompositioner var han en kendt fortolker af værker af Alban Berg, Arnold Schönberg og Anton Webern.

Fra 1959 var Cerha lærer ved Hochschule für Musik und darstellende Kunst og fra 1976 professor samme sted. Blandt hans elever var Georg Friedrich Hass og Karlheinz Essl.

Cerha var i en sen alder fortsat aktiv som komponist af orkesterværker og scenemusik. I januar 2006 uropførtes bl.a. hans værk "Impulse", der var tilegnet Wiener Philharmonikerne i forbindelse med orkesterets 150 års jubilæum.

Friedrich Cerha har følgende anerkendelser:
 Theodor-Körner-Preis
 1986 Großer Österreichischer Staatspreis für Musik
 2006 Goldener Löwe für Musik
 2007 Æremedlem i Gesellschaft der Musikfreunde in Wien
 2008 Goldenes Ehrenzeichen der Stadt Wien für Verdienste um das Land Wien

Referencer

Eksterne henvisninger 
 

Musikere fra Østrig
Dirigenter fra Østrig
Personer fra Wien
Svanemøllehallen

Svanemøllehallen, tidligere Svanemøllen Remise, er en sportshal beliggende i Københavns Kommune på Østerbro, hvor der dyrkes et væld af sportsaktiviteter.

Svanemøllehallen med det tilhørende idrætsanlæg ligger en smule tilbagetrukket fra Østerbrogade ved siden af Svanemøllen Station på adressen Østerbrogade 240.

Hallens historie 
Hallen blev bygget som sporvejsremisen Svanemøllen Remise i 1912 og fungerede som sådan indtil 1969, hvor den sidst husede linje 6, indtil denne omstilledes til busdrift. Herefter var den i nogle år blandt andet hjemsted for Sporvejshistorisk Selskabs museumsvogne. Siden 1975 har der været dyrket idræt i den 7.200 m² store hal.

Navnene "Svanemøllen Remise" og "Svanemøllehallen" har oprindelse i den daværende gamle mølle, Svanemøllen, som var placeret i området tæt på hallens nuværende beliggenhed. Møllen eksisterer ikke mere.

For et større millionbeløb gennemgik hallen i 2007 en større tiltrængt renovering, hvor sportsgulv og badfaciliteter blev væsentligt forbedret.

Sportsgrene og klubber i Svanemøllehallen 
 Squash (Svanen Squash)
 tennis (Tennisklubben Ryvang)
 fodbold (B 93,  HB, Østerbro Idræts-Forening)
 håndbold (Team København)
 hockey
 badminton (bl.a. BMK-84)
 kampsport (Zento Kickboxing)
 aerobic
 dans
 gymnastik
 basketball
 volleyball
 ultimate

Eksterne henvisninger 

 http://www.sport.kk.dk/svanemollehallen  (portal under Københavns Kommune)

Østerbro
Idrætshaller i Danmark
Viktor Kaplan

Viktor Kaplan (27. november 1876 – 23. august 1934) var en østrigsk ingeniør og opfinder af kaplanturbinen.

Kaplan blev født i Mürzzuschlag i delstaten Steiermark i en jernbanearbejderfamilie. Han gennemførte gymnasiet i Wien i 1895, hvorefter han fortsatte på Wien Tekniske Universitet, hvor han læste til civilingeniør og specialiserede sig i dieselmotorer. Fra 1900 til 1901 gennemførte han værnepligt i Pula.

Efter at have arbejdet i Wien med speciale i motorer flyttede han til Deutsche Technische Hochschule Brünn (Brno), hvor han tilbragte tredive år med at forske, og stort set alle hans opfindelser forbindes til han professorat på højskolen. Han blev professor i 1909.

I 1912 offentliggjorde han sit mest berømte værk: Kaplanturbinen, som var en revolutionerende vandturbine til at producere strøm. Fra 1912 til 1913 udtog han fire patenter på sådanne tubiner.

I 1913 blev han udnævnt til leder af instituttet for vandturbiner. I 1918 blev kaplanturbiner første gang bygget på Maschinenfabrik Ignaz Storek til en tekstilfabrikant i Niederösterreich. Kaplanturbinerne er i dag på verdensplan en meget anvendt vandturbine.

I 1926 og 1934 fik Kaplan æresdoktorgrader. Han døde i Unterach am Attersse i Østrig i 1934.

Personer fra Østrig
Æresdoktorer
Joseph Ressel

Joseph Ludwig Franz Ressel (tjekkisk: Ludvík František Ressel) (født 29. juni 1793, død 9. oktober 1857) var en østrigsk/slovensk/böhmisk forstkandidat og opfinder af skibsskruen.

Ressel blev født i Chrudim i Böhmen og arbejdede som forstingeniør i Motovun i Istrien. Han arbejdede i Kostanjevica på Krka-floden, hvor han afprøvede skibspropeller for første gang. Han flyttede til Trieste, hvor han havde succes med sine forsøg. Han udtog patent på propellen i 1827.

Den første transatlantiske sejlads med et skib drevet af en skruepropel skete i 1839 med Ressels skrue forbedret af den svenske ingeniør John Ericsson.

Til andre af Ressels opfindelser tæller et rørpost-system, en ny metode til fremstilling af sæbe samt en brændselsmiddel til dampmaskiner. Han udtog adskillige patenter gennem livet.

Ressel døde i Ljubljana i 1857.

Referencer 

Opfindere fra Østrig
Personer fra Slovenien
Tobago

Tobago er den mindste af de to hovedøer som udgør nationen Trinidad og Tobago. Øen ligger nordøst for Trinidad. Tobago har et areal på 300 km² (medregnet småøerne Little Tobago, St. Giles Island, Goat Island og Sisters' Rock bliver det 303 km²) og en befolkning på ca. 50.000. Øen har to af de elleve regioner i landet. Hovedstad på øen og for regionen Western Tobago er Scarborough med omkring 25.000 indbyggere. Hovedstad for regionen Eastern Tobago er Roxborough.

Tobago er også kendt for smukke badestrande og er et af Caribiens største rejsemål for dykkere. Udenfor øen finder man blandt andet verdens største hjernekoral.

Trinidad og Tobago
Caribiske øer
Forhenværende britiske kolonier
Karl Landsteiner

Karl Landsteiner (født 14. juni 1868 i Wien, Østrig-Ungarn, død 26. juni 1943 i New York. USA) var en østrigsk biolog og læge. Han er kendt for den moderne klassifikation af blodtyper, som han foretog i 1901. I 1930 modtog han Nobelprisen i fysiologi eller medicin. Sammen med Alexander S. Wiener identificerede han i 1937 rhesus-faktoren.

Landsteiner blev født i Wien som søn af Leopold Landsteiner, der var journalist og avisredaktør samt dr. jur. Faderen døde, da Karl Landsteiner kun var seks år gammel, og han blev opdraget af sin moder Fanny Hess. Han gennemførte eksamen i medicin på Wien Universitet i 1891, og han var endvidere velbevandret indenfor kemi, idet han havde studeret under den tyske kemiker og Nobelpristager Hermann Emil Fischer.

I 1908 blev Landsteiner professor i patologi ved Wiens Universitet. I 1916 giftede han sig med Helen Wlasto med hvem han fik en søn. Efter 1. verdenskrig rejste han til Holland, og i 1922 blev han tilknyttet Rockefeller Institute for Medical Research i New York, hvor han blev resten af sit liv. I denne periode blev han amerikansk statsborger.

Karl Landsteiner døde af et hjerteanfald i 1943 under sit arbejde på laboratoriet.

14. juni 2016 dedikerer Google deres Google Doodle til Karl Landsteiner i anledning af hans 148-års fødselsdag.

Kilder

Eksterne henvisninger 

 Karl Landsteiner på nobelprize.org

Personer fra Wien
Læger fra Østrig
Nobelprismodtagere i medicin
Medlemmer af Videnskabernes Selskab
Nobelprismodtagere fra Østrig
Østrigere i 1800-tallet
Østrigere i 1900-tallet
Professorer fra Østrig
Eduard Schnedler-Sørensen

Eduard Schnedler-Sørensen (22. september 1886 i Rudkøbing – 30. september 1947) var en dansk filminstruktør, manuskriptforfatter og filmproducer. I 1908 blev han ansat som salgsagent i Kinografen og derfra hos Th. S. Hermansen/Fotorama, oprindeligt som sælger, men senere som filminstruktør og manuskriptforfatter. Han debuterede som filminstruktør med filmen Den lille hornblæser (premiere 21. oktober 1909) hvor han også selv spillede rollen som landsoldaten. I 1910 kom han til Nordisk Film hvor han i årene 1911 til 1914 instruerede og/eller producerede over 60 film, bl.a. med stumfilmsstjernen Valdemar Psilander som han hyrede til dennes gennembrudsfilm Ved Fængslets Port (instruktør August Blom, 1911) og efter en pause yderligere 5 film hos Nordisk Film i 1917. Hans skift fra Fotorama til Nordisk Film skete på baggrund af et forlig mellem de to filmselskaber, efter at Fotorama havde beskyldt Nordisk Film for at have plagieret filmen Den hvide Slavehandel (instruktør August Blom, 1910) med en film af samme navn fra Fotorama (Den hvide Slavehandel).

I 1914 beskrev avisen Politiken hans hurtige karriere:

Schnedler-Sørensen bredte sig ud over mange genrer, han arbejdede således både med komik og lystspil og dramatik, men hans speciale blev alligevel dramatikken.

Foruden den aktive rolle i filmverdenen som instruktion og producer, var han også administrerende direktør for Fotorama fra 1924 til 1930 og biografdirektør hos Vesterbros Teater, hvor han var fra 1913 til sin død i 1947. Han er begravet på Hellerup Kirkegård i en nu nedlagt grav.

Filmografi

Eksterne henvisninger 
 
 Eduard Schnedler-Sørensen biografi på stumfilm.no  
 

Filminstruktører fra Danmark
Manuskriptforfattere fra Danmark
Dansksprogede forfattere fra Danmark